text:
251/2012. (IX. 28.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9. cikk (4) bekezdés b) pontja alapján – a külügyminiszter előterjesztésére – hozzájárulok Julio César
Cancio Ferrer rendkívüli és meghatalmazott nagykövetnek a Kubai Köztársaság magyarországi rendkívüli és
meghatalmazott nagykövetévé történő kinevezéséhez, budapesti székhellyel. Budapest, 2012. augusztus 30.
Áder János s. k.,
köztársasági elnök


type: legislation

jurisdiction: Hungary

text:
1035/2016. (II. 9.) Korm. határozata a Modern Városok Program részeként megvalósuló Pécsi Tudományegyetem idegen nyelvű képzései bővítéséhez kapcsolódó kapacitás fejlesztéséhez, valamint a kutatási-fejlesztési potenciáljának fejlesztéséhez szükséges források biztosításáról.
A Kormány
 1. egyetért a  Pécsi Tudományegyetem idegen nyelvű képzések bővítését célzó kapacitásfejlesztési tervének
megvalósításához szükséges beruházás (a továbbiakban: Beruházás) állami támogatásával;
 2. egyetért azzal, hogy a Beruházás építtetője a Pécsi Tudományegyetem;
 3. felhívja a  nemzetgazdasági minisztert, hogy a  Beruházás megvalósítása érdekében – az  emberi erőforrások
minisztere és a Miniszterelnökséget vezető miniszter bevonásával – gondoskodjon a Beruházás megvalósításához
szükséges összesen 24 000 millió forint költségvetési forrásnak a biztosításáról és ütemezett rendelkezésre állásáról
az egyes költségvetési években a következő bontásban:
a) a 2016. évben 4550 millió forint a  Magyarország központi költségvetéséről szóló 2015. évi C. törvény
1. melléklet XX. Emberi Erőforrások Minisztériuma fejezet, 5. Egyetem, főiskolák címen,
b) a 2017. évben 12 300 millió forint,
c) a 2018. évben 4750 millió forint,
d) a 2019. évben 2400 millió forint;
Felelős: nemzetgazdasági miniszter
 emberi erőforrások minisztere
 Miniszterelnökséget vezető miniszter
Határidő: az a) alpont tekintetében a felmerülés ütemében,
 a b)–d) alpont tekintetében az adott évi központi költségvetés tervezése során
4. felhívja az  emberi erőforrások miniszterét, hogy pályázati források rendelkezésre állása esetén gondoskodjon
arról, hogy a Beruházás költségei a pályázatok terhére elszámolásra, és a 3. pontban biztosított források a központi
költségvetés javára visszatérítésre kerüljenek.
Felelős: emberi erőforrások minisztere
Határidő: a pályázati források rendelkezésre állását követően
Orbán Viktor s. k.,
 miniszterelnök


text:
10/2011. (IX. 29.) HM rendelete a fejezeti kezelésű előirányzatok felhasználásának szabályairól.
Az államháztartásról szóló 1992. évi XXXVIII. törvény 124. § (9) bekezdésében, a 34. § (3) bekezdése tekintetében a jogalkotásról
szóló 2010. évi CXXX. törvény 31. § (2) bekezdés b) pontjában kapott felhatalmazás alapján, az államháztartás működési rendjéről
szóló 292/2009. (XII. 19.) Korm. rendelet 2. § 6. pont k) alpontjában meghatározott feladatkörömben eljárva – az egyes miniszterek,
valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 73. § b) pontjában
meghatározott feladatkörében eljáró nemzetgazdasági miniszterrel egyetértésben – a következőket rendelem el:
I. FEJEZET ÁLTALÁNOS RENDELKEZÉSEK 1. A rendelet hatálya
1. § E rendelet hatálya a) a Magyar Köztársaság 2011. évi költségvetéséről szóló 2010. évi CLXIX. törvény (a továbbiakban: költségvetési
törvény) 1. melléklet XIII. Honvédelmi Minisztérium (a továbbiakban: HM) fejezet 8. címe alatti fejezeti kezelésű
előirányzatokra, b) az előző évekről áthúzódó, a honvédelemért felelős miniszter (a továbbiakban: miniszter) irányítása alá rendelt
fejezeti kezelésű előirányzatok maradványára, c) az államháztartás működési rendjéről szóló 292/2009. (XII. 19.) Korm. rendelet (a továbbiakban: Ámr.) alapján év
közben megállapított új fejezeti kezelésű előirányzatokra (az a)–c) pont szerinti előirányzatok a továbbiakban együtt: előirányzatok) terjed ki.
2. § (1) Ha az előirányzat felhasználására vonatkozó szabályokat más jogszabály határozza meg, e rendeletet csak az abban
nem szabályozott kérdésekben kell alkalmazni. (2) A kölcsönökből származó követelések behajtásának, a behajthatatlannak minősített követelések leírásának részletes
szabályaira – az államháztartás szervezetei beszámolási és könyvvezetési sajátosságairól szóló 249/2000. (XII. 24.)
Korm. rendeletben foglaltakat figyelembevéve – a HM fejezet egységes számviteli politikája és számlarendje,
a honvédelmi szervezetek jogi képviseletére vonatkozó jogszabály és az egyéb jogszabálynak nem minősülő belső
jogi norma az irányadó. 2. Értelmező rendelkezések 3. § (1) E rendelet alkalmazásában
1. kötelezettségvállaló: a miniszter, továbbá az általa az Ámr. 109. § (9) bekezdése szerinti szabályzatban
meghatározott személy, 2. szakmai felügyeletet ellátó személy: a kezelő szerv HM Szervezeti és Működési Szabályzata szerinti hivatali felettese
vagy szolgálati elöljárója, 3. kezelő szerv: az egyes előirányzatok kezelésére az 1. mellékletben kijelölt, a szakmai teljesítés igazolására,
az utalványozásra, az érvényesítésre, pályázati felhívás kiadására, a támogatási szerződés megkötésének, illetve
módosításának előkészítésére, a kedvezményezett beszámoltatására, a támogatás felhasználásának ellenőrzésére,
valamint a jogosulatlanul igénybe vett támogatás visszakövetelésére feljogosított, illetve kötelezett szervezet.
(2) A központilag kezelt lakástámogatások előirányzata esetében a pénzforgalom rendezését, továbbá a könyvvezetést
és a beszámolást a – a honvédelmi szervezetek működésének az államháztartás működési rendjétől eltérő szabályairól
szóló 346/2009. (XII. 30.) Korm. rendeletben (a továbbiakban: Korm. rendelet) meghatározott központi ellátás
keretében – a Honvédelmi Minisztérium Közgazdasági és Pénzügyi Hivatal (a továbbiakban: HM KPH) a kezelő szervvel
együttműködve végzi. II. FEJEZET AZ ELŐIRÁNYZATOK FELHASZNÁLÁSÁRA VONATKOZÓ ÁLTALÁNOS SZABÁLYOK
3. Közös szabályok 4. § A rendelkezésre álló források szabályszerű, gazdaságos, hatékony és eredményes felhasználásáért, az előirányzatok
szakmai felügyeletét ellátó személy felel, aki – az éves beszámoló, illetve a zárszámadás keretében – a kezelő szerv által
a 10. § (1) bekezdés szerinti beszámolók alapján az előirányzatok felhasználásáról, a megvalósított szakmai célokról,
a nevesített feladatok végrehajtásáról és az előirányzat-maradványról összeállított beszámolót jóváhagyja.
5. § (1) Az előirányzatok terhére az előirányzatok mértékéig kötelezettség vállalható úgy, hogy a pénzügyi teljesítés
határideje – ha törvény vagy kormányrendelet másként nem rendelkezik – nem haladhatja meg a tárgyévet követő év
június 30-át. (2) Az előirányzatok terhére nem nyújtható támogatás, ha az a következő évekre is átnyúlik és a támogatás célja
a kedvezményezett működésének támogatása vagy nem bizonyítható a többéves kötelezettség indokoltsága, illetve
a támogatott tevékenység több évre átnyúló jellege. 6. § Az előirányzatok fejezeten belüli költségvetési (al)címeken, illetve fejezetek között történő felhasználása esetén,
az érintett fejezet vagy fejezetek hatáskörében előirányzat-módosítást kell végrehajtani.
7. § (1) Az előirányzatok működtetéséhez kapcsolódó kincstári számlavezetési és rendelkezésre állási díjak kifizetése
– a (2) bekezdésben foglalt előirányzat kivételével – a 29. § szerinti előirányzat terhére történik.
(2) A Hozzájárulás a hadigondozásról szóló törvényt végrehajtó közalapítványhoz előirányzat a rendelkezésre állási díj
fedezetét is tartalmazza. 4. Az előirányzatok rendelkezésre bocsátásának módja, előleg folyósítása
8. § A támogatás, illetve kifizetés pénzügyi teljesítésére kizárólag pénzforgalmi szolgáltatónál nyitott pénzforgalmi
számlára történő átutalással kerülhet sor. 9. § (1) Az előirányzatok felhasználása
a) pályázati úton, b) a költségvetési törvényben címzetten nevesített szervezetek részére egyedi döntéssel, utólagos elszámolással
történő, vissza nem térítendő támogatás nyújtásával, vagy c) a Magyar Állammal kötött szerződésekből adódó kötelezettségek teljesítésével kapcsolatos kifizetéssel
történik. (2) A támogatások rendelkezésre bocsátása az Ámr. 110. § (1) bekezdés a) pontja szerinti kedvezményezettek
(a továbbiakban: kedvezményezett) részére előfinanszírozással valósul meg. (3) A kedvezményezett a támogatási szerződésben meghatározott teljesítési határidő szerint köteles benyújtani a 10. §
(1) bekezdés szerinti pénzügyi elszámolást a kezelő szerv részére.
(4) A pénzügyi elszámolás maradványösszegét a kedvezményezett köteles a végső elszámolás benyújtásával egyidejűleg
– a támogatási szerződés számára történő hivatkozással – visszautalni a támogatást nyújtó számlájára. A keletkezett
maradvány visszautalásáról az elszámolás során a kedvezményezett nyilatkozni köteles.
(5) Amennyiben a működési támogatás kedvezményezettje a tárgyévet megelőző évben is részesült működési
támogatásban, – a (6) bekezdésben foglaltak kivételével – a tárgyévi támogatási szerződés megkötésére és
a támogatás utalására az előző évi szakmai beszámoló és pénzügyi elszámolás benyújtása és annak elfogadása után
kerülhet sor. (6) Az (5) bekezdés szerinti rendelkezés nem vonatkozik a „Hozzájárulás a hadigondozásról szóló törvényt végrehajtó
közalapítványhoz” megnevezésű előirányzatra, továbbá – figyelemmel a Korm. rendelet 16. §-ában foglaltakra – a 25.
és 26. § szerinti előirányzatokra. 5. A beszámolás és a visszakövetelés rendje, a felhasználás ellenőrzési szabályai
10. § (1) A beszámoló szakmai beszámolóból és pénzügyi elszámolásból áll.
(2) A pénzügyi elszámolás számlaösszesítőből és a támogatás felhasználását igazoló számviteli bizonylatoknak,
a kifizetést igazoló bizonylatoknak, valamint a támogatás jogszerű és a céljának megfelelő felhasználását igazoló
egyéb okmányoknak, a kedvezményezett hivatalos képviselője által hitelesített másolatából áll. A költségek
felmerülését igazoló, eredeti számviteli bizonylatokat a kedvezményezett köteles záradékkal ellátni, melyben jeleznie
kell, hogy a számviteli bizonylaton szereplő összegből mennyit számolt el a szerződésszámmal hivatkozott támogatási
szerződés terhére. (3) A kedvezményezett köteles az eredeti számviteli bizonylatokat, kifizetést igazoló bizonylatokat és egyéb okmányokat
a pénzügyi elszámolás elfogadását követő 5 évig megőrizni és a támogatás felhasználásának ellenőrzésére
jogszabályban feljogosított szervek, valamint a kezelő szerv vagy meghatalmazottja részére a helyszíni ellenőrzés
során bemutatni. A kedvezményezett a támogatás felhasználásáról elkülönített analitikus nyilvántartást vezet.
11. § (1) A kezelő szerv a beszámolót szakmai és pénzügyi szempontból ellenőrzi.
(2) A kezelő szerv a beszámoló, részbeszámoló elfogadásáról, illetve az esetleges visszafizetési kötelezettségről
a támogatási szerződésben rögzített határidőn belül írásban értesíti a kedvezményezettet.
12. § (1) Jogosulatlanul igénybe vett, vagy felhasznált támogatás esetén a támogatás visszaköveteléséről szóló értesítésben
a kedvezményezettet tájékoztatni kell arról, hogy ha a jogosulatlanul igénybe vett támogatás nem, vagy csak részben
kerül visszafizetésre, vagy ha az értesítés kézbesítését követő 30 napon belül a visszafizetési kötelezettségének nem
tesz eleget, úgy a kezelő szerv kezdeményezheti a támogatás kamattal növelt összege iránti követelés bírósági úton
történő érvényesítését. (2) Az (1) bekezdés szerinti értesítésben meg kell határozni – a számlatulajdonos nevének egyidejű feltüntetésével – azt
a számlaszámot, amelyre a kedvezményezett a jogosulatlanul igénybe vett támogatást visszafizetni köteles.
(3) A kezelő szerv a visszafizetésre kötelezettnek a visszafizetési határidő lejárta előtt írásban benyújtott, részletes
indokolást tartalmazó kérelmére részletfizetési kedvezményt adhat. A visszafizetéstől eltekinteni nem lehet.
13. § (1) A kezelő szerv a támogatási szerződésben foglalt kötelezettségek betartását dokumentum alapú és helyszíni
ellenőrzés formájában valósíthatja meg. (2) Az ellenőrzés céljából a kedvezményezettek kötelesek a támogatások felhasználásával kapcsolatos dokumentációt
elkülönítetten nyilvántartani. 6. A pályázatok lebonyolításának és a nyújtható támogatások különös szabályai
14. § (1) A pályázati felhívást a miniszter által vezetett minisztérium honlapján kell közzétenni.
(2) A pályázati felhívás tartalmi kellékei: a) pályázat kódszáma,
b) a pályázat témaköre, c) az arra történő felhívás, hogy a pályázó ismertesse tevékenységével elérni kívánt célcsoportot,
d) a pályázati kategóriák, e) a pályázati összegből a szervezet működési költségeire fordítható hányad, amely maximum az elnyert összeg
15–25%-a lehet. (3) A pályázati adatlap mintaokmányát a 2. melléklet, a pályázati elszámolás mintaokmányát pedig a 3. melléklet
tartalmazza. 15. § (1) A kezelő szerv vezetője legkésőbb a pályázati felhívás közzétételéig a pályázatok objektív elbírálásához szükséges
pontrendszert alakít ki. (2) A pályázatok elbírálásának szempontjai:
a) tartalmi szempontok: aa) a pályázati felhívás céljának való megfelelés,
ab) a projekt megvalósíthatósága, ac) szakmai színvonal, b) hatékonysági szempontok:
ba) az elérni, megszólítani kívánt célcsoport, bb) az ágazati (szakmai) célhoz való illeszkedés, a honvédelmi tárca és a Magyar Honvédség társadalmi
beágyazottságának növelése, bc) társadalmi hasznosság, c) költségvetési szempontok:
ca) költséghatékonyság, cb) önrész nagysága, d) a pályázóval kapcsolatos információk:
da) szakmai referenciák, db) személyi háttér, dc) együttműködések más szervezetekkel.
16. § (1) A beérkezett pályázatokat a kezelő szerv vezetője által, állományából létrehozott bizottság – a 17. § (1)–(3) bekezdései
figyelembevételével – értékeli és a benyújtási határidő napját követő 30. napig javaslatot terjeszt fel – a HM
közigazgatási államtitkára útján – a kötelezettségvállaló részére a támogatottak körére és a támogatások összegére.
(2) A bizottságba a kezelő szerv vezetője szakértőket hívhat meg.
(3) A bizottság tagjai között a beérkezett pályázatok vizsgálat céljából történő kiosztása véletlenszerűen történik.
17. § (1) A határidő lejárta után beérkezett pályázatot érdemi vizsgálat nélkül el kell utasítani.
(2) A határidőre beérkezett pályázatot el kell utasítani, amennyiben
a) a pályázat a pályázati kiírás témakörétől eltér,
b) a pályázó a pályázati kiírásban előírt mellékleteket nem nyújtja be, vagy
c) a hiánypótlásnak a (3) bekezdés szerinti határidőre nem vagy hiányosan tesz eleget.
(3) Amennyiben a határidőre beérkezett pályázatnak a pályázati kiírásban előírt valamely melléklete hiányos, vagy
számszaki hibát tartalmaz, a pályázó azt az erre vonatkozó értesítés kézhezvételétől számított 8 napon belül jogosult
pótolni. (4) A kötelezettségvállaló a javaslatokat figyelembe véve 8 napon belül dönt a támogatottak köréről és a támogatások
összegéről. (5) A kezelő szerv a kötelezettségvállaló (4) bekezdés szerinti döntését követően haladéktalanul közzéteszi a nyertes
pályázók névsorát a miniszter által vezetett minisztérium honlapján, és írásban tájékoztatja a pályázatot benyújtókat
a döntés eredményéről vagy az elutasítás tényéről. A nyertes pályázók részére megküldött értesítés tartalmazza
a támogatási szerződés aláírásával kapcsolatos információkat is. 18. § A kötelezettségvállaló a nyertes pályázókkal az elnyert pályázati összeg erejéig a döntést követő 30. napig támogatási
szerződést köt. 19. § (1) Ha a beérkezett pályázatok szerinti támogatási igény nem éri el a támogatásra szánt keretösszeget, a maradvány
a miniszter újabb döntésével, az adott pályázattal azonos jogcímen felhasználható.
(2) Ha a beérkezett érvényes pályázatok szerinti támogatási igény meghaladja a támogatásra szánt keretösszeget,
a pályázatot benyújtók az értékelési pontrendszer alapján felállított sorrend szerint, a rendelkezésre álló keretösszeg
határáig részesülnek az igényelt támogatásban. 7. A kifogás
20. § (1) A kifogást a kifogásolt intézkedés, döntés kézhez vételétől vagy – valamely döntés, intézkedés elmaradásával
kapcsolatos kifogás esetén – az intézkedés, döntés elmaradásáról való tudomásszerzéstől számított 8 napon belül
írásban, a miniszternek címezve, a támogatás nyújtására szolgáló előirányzat 1. melléklet szerinti kezelő szervéhez
lehet benyújtani. (2) Ha a pályázó vagy a kedvezményezett kifogást nyújt be, annak tartalmaznia kell
a) a kifogással érintett pályázat, támogatási igény, támogatás azonosítására szolgáló adatokat (a pályázati
azonosítót, a szerződés- vagy nyilvántartási számot), b) a kifogás benyújtójának nevét vagy megnevezését,
c) a kifogásolt vagy elmaradt intézkedés, döntés meghatározását, valamint
d) a kifogás alapjául szolgáló tényeket és a kifogásolt vagy elmaradt intézkedéssel, döntéssel megsértett
jogszabályhely, illetve pályázati szabály pontos megjelölését. (3) Egy intézkedéssel, döntéssel összefüggésben egyazon igénylő vagy kedvezményezett részéről csak egy alkalommal
nyújtható be kifogás. 21. § (1) A kifogást érdemi vizsgálat nélkül kell elutasítani, ha
a) a kifogás a 20. §-ban foglalt alaki és tartalmi követelményeknek nem tesz eleget,
b) a kifogást határidőn túl nyújtották be, c) a kifogást nem a benyújtására jogosult nyújtotta be, vagy
d) a kifogás az érdemi vizsgálat nélküli elutasítással azonos tárgyú, már elbírált, vagy érdemi vizsgálat nélkül
elutasított kifogás ismételt benyújtására irányul. (2) A kifogás kivizsgálásában, illetve elbírálásában –a miniszter kivételével – nem vehet részt az, aki a kifogással érintett
pályázati eljárásban, döntés meghozatalában részt vett, vagy a kifogással érintett intézkedést elrendelte vagy annak
megtételét elmulasztotta. (3) A kezelő szerv a kifogással kapcsolatos szakmai álláspontjáról, a kifogás elbírálásával kapcsolatos döntés
meghozatalához szükséges iratok másolatának csatolásával a kézhezvételt követő 5 munkanapon belül jelentést
terjeszt fel a miniszter részére. (4) A kifogásról a miniszter a kifogás benyújtását követő 30 napon belül dönt és a kifogás tárgyában hozott, indokolással
ellátott döntéséről a kifogás benyújtóját, továbbá az érintett kezelő szervet értesíti.
III. FEJEZET AZ ELŐIRÁNYZATOK FELHASZNÁLÁSÁNAK RÉSZLETES SZABÁLYAI 8. Központilag kezelt lakástámogatások (8/1/5)
22. § (1) Az előirányzat a honvédelmi szervezettel hivatásos és szerződéses szolgálati, kormánytisztviselői, valamint
közalkalmazotti jogviszonyban álló személyek lakásépítésének és -vásárlásának támogatására nyújt fedezetet.
Az előirányzat miniszteri döntés szerint – megállapodás alapján – visszatérítendő, hosszú lejáratú lakáscélú
munkáltatói kölcsön, illetve vissza nem térítendő támogatás folyósítására használható fel.
(2) Az előirányzat felhasználása közvetett módon, az (1) bekezdés szerinti személyek részére az OTP Bank Nyrt.-n keresztül
történő kifizetéssel valósul meg. 9. Válságkezelő és békeműveletek keretében felajánlott alegységek (NRF és Battle Group) kiadásai (8/2/1)
23. § (1) Az előirányzat a NATO és az EU részére felajánlott készenléti alegységek felkészülése és alkalmazása során felmerülő
kiadások fedezetét biztosítja. (2) Az előirányzat felhasználása egyedi döntéssel, támogatásértékű kiadásként és bevételként kerül elszámolásra.
10. Társadalmi szervek támogatása (8/2/3) 24. § (1) Az előirányzat fedezetet biztosít a Magyar Hadtudományi Társaság, a Honvédség és Társadalom Baráti Kör Országos
Szövetsége, a Honvédségi Nyugdíjas Klubok Országos Szövetsége, a Magyar Tartalékosok Szövetsége, a Magyar
Ellenállók és Antifasiszták Szövetsége, a Magyar Huszár és Katonai Hagyományőrző Szövetség, a Budapesti Honvéd
Sportegyesület, a Honvéd Sportegyesületek Országos Szövetsége, a Hadirokkantak, Hadiözvegyek és Hadiárvák
Országos Nemzeti Szövetsége, a Honvéd Kulturális Egyesület, a Magyar Atlanti Tanács, a honvédségi szakszervezetek
és a Bajtársi Egyesületek Országos Szövetsége működésének és alapszabályban rögzített feladatai végrehajtásának
támogatására, továbbá a társadalmi szervezetek pályázati úton történő támogatására.
(2) Oktatási, kulturális, szociális, sport, kommunikációs, hadisírgondozással kapcsolatos és egyéb, a honvédelem
alaptevékenységébe nem tartozó, de állami feladatot segítő társadalmi szervezeteknek a „8/2/3/6 Társadalmi szervek
pályázati támogatása” megnevezésű előirányzat terhére támogatás kizárólag pályázati úton nyújtható.
(3) Az (1) bekezdés szerinti előirányzat felhasználása közvetett módon, utólagos elszámolással történő, vissza nem
térítendő támogatás nyújtásával valósul meg. 11. Nonprofit korlátolt felelősségű társaságok támogatása (8/2/5)
25. § (1) Az előirányzat elsődlegesen a nonprofit korlátolt felelősségű társaságok általános működésének elősegítését
szolgálja. Ennek keretében támogatás nyújt: a) a HM Zrínyi Kommunikációs Szolgáltató Nonprofit Közhasznú Korlátolt Felelősségű Társaságnak, különösen
a toborzással, a kommunikációval, a kutatásokkal, az elemzésekkel, a kiadványokkal, hagyományápolással,
honvédelmi neveléssel, kulturális, szabadidős és tömegsporttal kapcsolatos feladatokra;
b) a HM Térképészeti Közhasznú Nonprofit Korlátolt Felelősségű Társaságnak, különösen a térképészeti, a nyomdai
és egyéb sokszorosítási tevékenységekre; c) a Monostori Erőd Hadkultúra Központ Műemlékhelyreállító, Ingatlanfenntartó és -Hasznosító Nonprofit
Közhasznú Korlátolt Felelősségű Társaságnak, különösen a történelmi hely, építmény, látványosság
működtetésre; d) a HM Bessenyei György Kulturális és Üdültetési Közhasznú Nonprofit Korlátolt Felelősségű Társaságnak,
különösen az üdültetési, a kulturális alaptevékenységgel, az informatikai oktatással kapcsolatos feladatokra,
illetve a központi kulturális rendezvényekre. (2) Az előirányzat felhasználása közvetlen módon, utólagos elszámolással történő, vissza nem térítendő támogatás
nyújtásával valósul meg. 12. Katonai Emlékpark Közhasznú Nonprofit Kft. (Pákozdi Katonai Emlékhely) támogatása (8/2/6)
26. § (1) Az előirányzat a Katonai Emlékpark Közhasznú Nonprofit Kft. (Pákozdi Katonai Emlékhely) támogatása fedezetéül
szolgál. (2) Az előirányzat felhasználása közvetlen módon, utólagos elszámolással történő, vissza nem térítendő támogatás
nyújtásával valósul meg. 13. Nemzetközi kártérítés (8/2/15) 27. § (1) Az előirányzat a Magyar Honvédség feladatainak ellátásával összefüggő nemzetközi kártérítési ügyekkel kapcsolatos
eljárás részletes szabályairól szóló 276/2008. (XI. 21.) Korm. rendeletben meghatározottak szerint
a) a Magyar Honvédség (a továbbiakban: MH) feladatával összefüggésben a Magyar Köztársaság területén
tartózkodó külföldi fegyveres erők által magyar harmadik félnek okozott károk, valamint
b) az MH által külföldi harmadik félnek vagy külföldi harmadik fél által az MH-nak külföldön okozott károk
megtérítésére nyújt fedezetet. (2) A forgóalapként működő előirányzat forrását az előző évi maradvány biztosítja.
(3) Az előirányzat felhasználása közvetlen módon, kifizetéssel valósul meg.
14. Hozzájárulás a NATO Biztonsági Beruházási Programjához (8/2/25)
28. § (1) Az előirányzat az Észak-atlanti Szerződés Szervezete Biztonsági Beruházási Programja keretében megvalósuló
beruházásokhoz a Magyar Köztársaság által nyújtott hozzájárulások pénzügyi fedezetét biztosítja.
(2) Az előirányzat felhasználása közvetett módon, kifizetéssel valósul meg.
15. A fejezeti kezelésű előirányzatokkal összefüggésben felmerült, a Magyar Államkincstár által nyújtott
szolgáltatások díjai (8/2/38) 29. § (1) Az előirányzat a 7. § (1) bekezdése szerinti előirányzatok működtetéséhez kapcsolódó számlavezetési és rendelkezésre
állási díjak kifizetésére nyújt fedezetet. (2) Az előirányzat forrását az előző évi maradvány, továbbá évközi előirányzat-átcsoportosítás biztosítja.
(3) Az előirányzat felhasználása közvetett módon, kifizetéssel valósul meg.
16. Alapítványok, közalapítványok támogatása (8/2/39) 30. § (1) Az előirányzat a Magyar Futball Akadémia Alapítvány támogatására, az MH Szociálpolitikai Közalapítvány által ellátott
feladatok támogatására, valamint a hadigondozásról szóló törvényt végrehajtó közalapítványhoz történő
hozzájárulásra szolgál. (2) A Magyar Futball Akadémia Alapítvány támogatása és a Hozzájárulás a hadigondozásról szóló törvényt végrehajtó
közalapítványhoz jogcímek felhasználása közvetett módon, az MH Szociálpolitikai Közalapítvány által ellátott
feladatok támogatása közvetlen módon, utólagos elszámolással történő, vissza nem térítendő támogatás nyújtásával
valósul meg. 17. Nemzetközi tagdíjak, tagdíj jellegű befizetések (8/2/40)
31. § (1) Az előirányzat, többek között biztosítja a NATO katonai költségvetéséhez, a NATO nyugdíjrendszerhez,
a Béketámogató Műveletekhez, a NAMSA költségvetéséhez, a NAMSA által kezelt SALIS és SEALIFT programokhoz,
a NAPMA költségvetéshez, a NAEW&C parancsnokság és AWACS gépek működési kiadásaihoz, a SAC programhoz,
a SHAPE Nemzetközi Iskola fenntartásához, a GRF NATO Parancsnokságok, a NATO kiválósági központok, valamint
a NATO-orosz Hadszíntéri Rakétavédelmi tanulmány költségeihez a magyar hozzájárulás fedezetét.
(2) Az előirányzat felhasználása közvetett módon, kifizetéssel történik.
18. Nemzetközi egyezményekben előírt kötelezettségek alapján kötendő közoktatási megállapodás
feladatai (8/2/41) 32. § (1) Az előirányzat a Stratégiai Légiszállítási Képesség biztosítása érdekében, a pápai bázisrepülőtéren dolgozó NAMO és
SAC tisztségviselők, valamint a Boeing cég alkalmazottai gyermekeinek – megállapodás szerinti – oktatási költségeire
nyújt fedezetet. (2) Az előirányzat felhasználása közvetett módon, kifizetéssel történik.
19. Fejezeti tartalék (8/3) 33. § (1) Az előirányzat az előre nem tervezett, de évközben szükségessé váló feladatok megoldására és eseti jellegű,
elháríthatatlan igények finanszírozására szolgál. (2) Az előirányzat felhasználása egyedi döntéssel, előirányzat-átcsoportosítással valósul meg.
IV. FEJEZET ZÁRÓ RENDELKEZÉSEK 34. § (1) Ez a rendelet a kihirdetését követő napon lép hatályba.
(2) Hatályát veszti a XIII. Honvédelmi Minisztérium költségvetési fejezethez tartozó egyes fejezeti kezelésű előirányzatok
2010. évi felhasználásának rendjéről szóló 3/2010. (III. 2. ) HM rendelet.
(3) Hatályát veszti a NATO Biztonsági Beruházási Program keretében teljesített termékértékesítés és szolgáltatásnyújtás
igazolásának módjáról szóló 2/2000. (I. 21.) HM–PM együttes rendelet.
Dr. Hende Csaba s. k.,
honvédelmi miniszter